คณะวิศวกรรมศาสตร์ มหาวิทยาลัยเกษตรศาสตร์

**คณะวิศวกรรมศาสตร์ มหาวิทยาลัยเกษตรศาสตร์** เป็นคณะวิศวกรรมศาสตร์ในประเทศไทยที่เก่าแก่เป็นอันดับ 2 ต่อจากคณะวิศวกรรมศาสตร์ จุฬาลงกรณ์มหาวิทยาลัย ผลิตบัณฑิตในสาขาวิชาวิศวกรรมศาสตร์ทั้งระดับปริญญาตรี โท และเอก

## ประวัติคณะ ฯ
คณะวิศวกรรมศาสตร์ มหาวิทยาลัยเกษตรศาสตร์ ถือกำเนิดมาจากโรงเรียนช่างชลประทานสังกัดกรมชลประทาน กระทรวงเกษตราธิการ (ปัจจุบันคือ ***[[วิทยาลัยการชลประทาน|วิทยาลัยการชลประทาน กรมชลประทาน สถาบันสมทบมหาวิทยาลัยเกษตรศาสตร์]]***) ซึ่งได้ก่อตั้งเมื่อวันที่ 1 สิงหาคม พ.ศ. 2481 โดยระยะแรกเป็นหลักสูตรประกาศนียบัตรช่างชลประทาน (2 ปี) และมีประวัติความเป็นมายาวนานก่อนจะได้รับการจัดตั้งให้เป็นคณะวิศวกรรมศาสตร์อย่างเป็นทางการและได้มีการพัฒนาการต่างๆ เรื่อยมาจนถึงปัจจุบัน ดังนี้

* 1 สิงหาคม 2481
หม่อมหลวงชูชาติ กำภู ได้จัดตั้งโรงเรียนช่างชลประทาน สังกัดกรมชลประทาน (สามเสน) กระทรวงเกษตราธิการ เปิดทำการเรียนการสอนหลักสูตรประกาศนียบัตรช่างชลประทาน (2 ปี) เพื่อผลิตช่างชลประทานให้เป็นกำลังสำคัญของกรมชลประทาน สำหรับการสำรวจการออกแบบ การก่อสร้าง การบริหารงานก่อสร้างและบำรุงรักษาโครงการชลประทาน พ.ศ. 2485 - 2492 หยุดสอนในระหว่างสงครามโลกครั้งที่ 2
* 2 ตุลาคม พ.ศ. 2492
โรงเรียนการชลประทาน สังกัดกรมชลประทาน กระทรวงเกษตราธิการหลักสูตรประกาศนียบัตรช่างชลประทาน (3 ปี)
* 23 สิงหาคม พ.ศ. 2494
เปลี่ยนชื่อเป็น “โรงเรียนการชลประทาน” สมทบเข้าเป็นเครือของมหาวิทยาลัยเกษตรศาสตร์
* พ.ศ. 2497
คณะวิศวกรรมชลประทาน เครือของมหาวิทยาลัยเกษตรศาสตร์ หลักสูตรช่างชลประทานบันฑิต (5 ปี)
* พ.ศ. 2498
ย้ายที่ทำการของคณะ ฯ จากกรมชลประทาน (สามเสน) ไปที่กรมชลประทาน (ปากเกร็ด) จังหวัดนนทบุรี
* พ.ศ. 2507
เปลี่ยนเป็นหลักสูตรวิศวกรรมชลประทานบัณฑิต (4 ปี) 
* 1 มีนาคม พ.ศ. 2509
เปลี่ยนชื่อเป็นคณะวิศวกรรมศาสตร์ มหาวิทยาลัยเกษตรศาสตร์ ทบวงมหาวิทยาลัย หลักสูตรวิศวกรรมศาสตรบัณฑิต (4 ปี)
* พ.ศ. 2509 - 2510
เปิดสอนระดับปริญญาตรี สาขาวิชาวิศวกรรมเกษตร
* พ.ศ. 2510 - 2511
เปิดสอนระดับปริญญาตรี สาขาวิชาวิศวกรรมโยธา และสาขาวิชาวิศวกรรมเครื่องกล-ไฟฟ้า
* พ.ศ. 2512 - 2513
เปิดสอนระดับปริญญาโท สาขาวิศวกรรมชลประทาน
* 1 ตุลาคม พ.ศ. 2513
ย้ายที่ทำการคณะ ฯ จากกรมชลประทาน (ปากเกร็ด) มาอยู่ในมหาวิทยาลัยเกษตรศาสตร์ (วิทยาเขตบางเขน)
* พ.ศ. 2514 - 2515
เปิดสอนระดับปริญญาตรี สาขาวิชาวิศวกรรมไฟฟ้า และปรับหลักสูตรระดับปริญญาตรี สาขาวิชาวิศวกรรมเครื่องกล-ไฟฟ้า เป็น สาขาวิชาวิศวกรรมเครื่องกล
* พ.ศ. 2518 - 2519
เปิดสอนระดับปริญญาโท สาขาวิชาวิศวกรรมไฟฟ้า
* พ.ศ. 2519 - 2520
เปิดสอนระดับปริญญาโท สาขาวิชาวิศวกรรมโยธา
* พ.ศ. 2522 - 2523
ย้ายภาควิชาวิศวกรรมเกษตร และภาควิชาวิศวกรรมชลประทาน (สำหรับนิสิตชั้นปีที่ 3-4) ไปอยู่ที่วิทยาเขตกำแพงแสน จังหวัดนครปฐม
* พ.ศ. 2525 - 2526
เปิดสอนระดับปริญญาตรี สาขาวิชาวิศวกรรมทรัพยากรน้ำ และสาขาวิชาวิศวกรรมอุตสาหการ
* พ.ศ. 2526 - 2527
เปิดสอนระดับปริญญาโท สาขาวิชาวิศวกรรมทรัพยากรน้ำ
* พ.ศ. 2530 - 2531
เปิดสอนระดับปริญญาตรี สาขาวิชาวิศวกรรมคอมพิวเตอร์
เปิดสอนระดับปริญญาโท สาขาวิชาวิศวกรรมเครื่องกล
* พ.ศ. 2532 - 2533
เปิดสอนระดับปริญญาตรี สาขาวิชาวิศวกรรมเคมี
เปิดสอนโครงการวิศวฯ ภาคพิเศษ 4 สาขา ได้แก่
# สาขาวิชาวิศวกรรมเครื่องกล
# สาขาวิชาวิศวกรรมคอมพิวเตอร์
# สาขาวิชาวิศวกรรมไฟฟ้า
# สาขาวิชาวิศวกรรมอุตสาหการ
* พ.ศ. 2534
ยกเลิกการเปิดสอนหลักสูตรระดับปริญญาตรีวิศวกรรมศาสตร์ (ภาคพิเศษ) สาขาวิชาวิศวกรรมคอมพิวเตอร์, จัดตั้งศูนย์บริการวิชาการและสนเทศทางวิศวกรรม, จัดตั้งศูนย์เทคโนโลยีการผลิตทางอุตสาหกรรม, จัดตั้งศูนย์ปฏิบัติการวิศวกรรมพลังงานและสิ่งแวดล้อม
* พ.ศ. 2535
เปิดสอนระดับปริญญาโท สาขาวิชาวิศวกรรมเกษตร, เปิดสอนโครงการวิศวกรรม(ภาคพิเศษ) สาขาวิชาวิศวกรรมเคมี, รับวิทยาลัยการชลประทานเป็นสถาบันสมทบของมหาวิทยาลัยเกษตรศาสตร์, จัดตั้งศูนย์บริการวิชาการและสนเทศทางวิศวกรรม, จัดตั้งศูนย์เทคโนโลยีการผลิตทางอุตสาหกรรม, จัดตั้งศูนย์ปฏิบัติการวิศวกรรมพลังงานและสิ่งแวดล้อม,จัดตั้งศูนย์คอมพิวเตอร์วิศวกรรม
* พ.ศ. 2536
เปิดสอนระดับปริญญาตรี สาขาวิชาวิศวกรรมการอาหาร, สาขาวิชาวิศวกรรมการบินและอวกาศ, สาขาวิชาวิศวกรรมสิ่งแวดล้อม
เปิดสอนระดับปริญญาโท สาขาวิชาวิศวกรรมอุตสาหการ เปิดสอนระดับปริญญาเอก
สาขาวิชาวิศวกรรมโยธา, จัดตั้งศูนย์ฝึกอบรมเกษตรศาสตร์ – ไอบีเอ็ม AIX ณ ภาควิชาวิศวกรรมคอมพิวเตอร์ โดยได้รับทุนสนับสนุนจากบริษัท ไอบีเอ็ม จำกัด
* พ.ศ. 2538
เปิดสอนระดับปริญญาโท สาขาวิชาวิศวกรรมชลประทาน (ภาคพิเศษ), สาขาวิชาวิศวกรรมสิ่งแวดล้อม, สาขาวิชาวิศวกรรมเคมี, จัดตั้งศูนย์วิชาการจัดระบบการจราจรและการขนส่งเมืองภูมิภาค (ภาคกลาง) โดยได้รับทุนสนับสนุนจากสำนักงานคณะกรรมการจัดระบบการจราจรทางบก (สจร.)
* พ.ศ. 2540
เปิดสอนระดับปริญญาโท
สาขาวิชาวิศวกรรมคอมพิวเตอร์ (ภาคพิเศษ), จัดตั้งศูนย์ปฏิบัติการวิจัยวิศวกรรมชลประทาน-เกษตรและอาหาร (วิทยาเขตกำแพงแสน)
* พ.ศ. 2541
เปิดสอนระดับปริญญาตรี สาขาวิศวกรรมวัสดุ
เปิดสอนระดับปริญญาโท สาขาวิชาเทคโนโลยีสารสนเทศ (ภาคพิเศษ), สาขาวิชาวิศวกรรมทรัพยากรน้ำ (ภาคพิเศษ), สาขาวิชาวิศวกรรมอุตสาหการ (หลักสูตรนานาชาติ), สาขาวิชาวิศวกรรมโยธา (หลักสูตรนานาชาติ), จัดตั้งสถาบันค้นคว้าและพัฒนาเทคโนโลยีการผลิตทางอุตสาหกรรม (RDiPT), จัดตั้งศูนย์วิจัยและพัฒนาวิศวกรรมปฐพีและฐานราก, จัดตั้งศูนย์พัฒนาระบบคุณภาพ
* พ.ศ. 2542
เปิดสอนระดับปริญญาตรี สาขาวิชาวิศวกรรมไฟฟ้าเครื่องกลการผลิต, ปริญญาตรีหลักสูตรนานาชาติควบ 2 ปริญญา ในสาขาวิชาวิศวกรรมการบินและอวกาศยานและบริหารธุรกิจ เปิดสอนระดับปริญญาเอก สาขาวิชาวิศวกรรมอุตสาหการ, สาขาวิชาวิศวกรรมไฟฟ้า, ส่วนภาควิชาสถาปัตยกรรมศาสตร์ ได้แยกตัวออกจากคณะวิศวกรรมศาสตร์เพื่อไปก่อตั้งเป็นคณะสถาปัตยกรรมศาสตร์ มหาวิทยาลัยเกษตรศาสตร์, จัดตั้งศูนย์ปฏิบัติการวิจัยเทคโนโลยีทรัพยากน้ำ, จัดตั้งหน่วยปฏิบัติการวิจัยลักษณะผงและอนุภาค, จัดตั้งศูนย์ศึกษาการจัดการบำรุงรักษา, จัดตั้งสถาบันวิศวกรรมพลังงาน, จัดตั้งศูนย์วิศวกรรมประยุกต์และสารสนเทศ (วิทยาเขตกำแพงแสน)
* พ.ศ. 2543
เปิดสอนระดับปริญญาโท สาขาวิชาวิศวกรรมสิ่งแวดล้อม (ภาคพิเศษ), สาขาวิชาวิศวกรรมการอาหาร, วิทยาลัยการชลประทาน เปิดสอนในระดับปริญญาโท สาขาวิชาวิศวกรรมชลประทาน (ภาคพิเศษ) เปิดสอนระดับปริญญาเอก สาขาวิชาวิศวกรรมชลประทาน, สาขาวิชาวิศวกรรมเคมี, จัดตั้งสถาบันเครือข่ายพัฒนาวิสาหกิจขนาดกลางและขนาดย่อม (SME), จัดตั้งสถาบันวิศวกรรมป้องกันอัคคีภัย
* พ.ศ. 2544
เปิดสอนระดับปริญญาตรีวิศวกรรมศาสตร์ (ภาคพิเศษ) สาขาวิชาวิศวกรรมโยธา (วิทยาเขตกำแพงแสน) เฉพาะวันเสาร์-วันอาทิตย์ เปิดสอนระดับปริญญาโท สาขาวิชาวิศวกรรมความปลอดภัย (ภาคพิเศษ), สาขาวิชาวิศวกรรมสิ่งแวดล้อม (หลักสูตรนานาชาติ) เปิดสอนระดับปริญญาเอก สาขาวิชาวิศวกรรมอุตสาหการ (หลักสูตรนานาชาติ), จัดตั้งศูนย์วิจัยคอมพิวเตอร์สมรรถนะสูงและเครือข่ายคอมพิวเตอร์
* พ.ศ. 2545
เปิดสอนระดับปริญญาเอก สาขาวิชาวิศวกรรมเกษตร, สาขาวิชาวิศวกรรมสิ่งแวดล้อม, สาขาวิชาวิศวกรรมเครื่องกล, สาขาวิชาวิศวกรรมคอมพิวเตอร์ (ภาคพิเศษ)
* พ.ศ. 2546
เปิดสอนระดับปริญญาตรี สาขาวิชาวิศวกรรมสำรวจและสารสนเทศภูมิศาสตร์ (ภาคพิเศษ), เปิดสอนระดับปริญญาตรี สาขาวิชาวิศวกรรมซอฟต์แวร์และความรู้ (หลักสูตรนานาชาติ), สาขาวิชาวิศวกรรมเครื่องกล (หลักสูตรนานาชาติ), สาขาวิชาวิศวกรรมอุตสาหการ (หลักสูตรนานาชาติ), ภาควิชาวิศวกรรมการบินและอวกาศยาน เปลี่ยนชื่อหลักสูตรจากหลักสูตร วิศวกรรมศาสตรบัณฑิต สาขาวิชาวิศวกรรมการบินและอวกาศยาน เป็น วิศวกรรมศาสตรบัณฑิต สาขาวิชาวิศวกรรมการบินและอวกาศ ในคณะวิศวกรรมศาสตร์ มหาวิทยาลัยเกษตรศาสตร์ (วิทยาเขตกำแพงแสน) ซึ่งดูแลหลักสูตรทางด้านวิศวกรรมเกษตร-วิศวกรรมชลประทาน-วิศวกรรมการอาหาร, ศูนย์ปฏิบัติการวิจัยวิศวกรรมชลประทาน-เกษตรและอาหาร และศูนย์วิศวกรรมประยุกต์และสารสนเทศ โดยแยกการบริหาร ตั้งแต่วันที่ 22 เมษายน พ.ศ. 2546, จัดตั้งสถาบันนวัตกรรมเทคโนโลยีสารสนเทศ
ปิดศูนย์วิชาการจัดระบบการจราจรและการขนส่งเมืองภูมิภาค, ปิดศูนย์ฝึกอบรมเกษตรศาสตร์-ไอบีเอ็ม AIX, ยุบสถาบันเครือข่ายวิสาหกิจขนาดกลางและขนาดย่อย และโอนกิจการของสถาบัน ฯ ไปสังกัดศูนย์พัฒนาและถ่ายทอดเทคโนโลยีรัฐร่วมเอกชน
* พ.ศ. 2547
เปิดสอนระดับปริญญาตรี สาขาวิชาวิศวกรรมไฟฟ้าเครื่องกลการผลิต (หลักสูตรนานาชาติ) เปิดสอนระดับปริญญาโท สาขาวิชาการจัดการวิศวกรรม (หลักสูตรนานาชาติ), สาขาวิชาการจัดการวิศวกรรม (ภาคพิเศษ), สาขาวิชาเทคโนโลยีการผลิตทางอุตสาหกรรม (ภาคพิเศษ), สาขาวิชาวิศวกรรมป้องกันอัคคีภัย (ภาคพิเศษ), สาขาวิชาวิศวกรรมโครงสร้างพื้นฐานและการบริหาร (ภาคพิเศษ), จัดตั้งศูนย์วิศวกรรมพลังงานและสิ่งแวดล้อม (วิทยาเขตบางเขน)
* พ.ศ. 2548
เปิดสอนระดับปริญญาตรี สาขาวิชาเทคโนโลยีการบิน (วิทยาศาสตรบัณฑิต), สาขาวิชาการจัดการการบิน (วิทยาศาสตรบัณฑิต) เปิดสอนระดับปริญญาโท สาขาวิชาวิศวกรรมการบินและอวกาศ (ภาคพิเศษ), สาขาวิชาวิศวกรรมเคมี (หลักสูตรนานาชาติ), สาขาวิชาวิศวกรรมป้องกันอัคคีภัย (ภาคพิเศษ) เปิดสอนระดับปริญญาเอก สาขาวิชาวิศวกรรมเคมี (หลักสูตรนานาชาติ)
* พ.ศ. 2549
เปิดหลักสูตรระดับประกาศนียบัตรบัณฑิต สาขาวิชาวิศวกรรมโยธา (หลักสูตรนานาชาติ) เปิดหลักสูตรระดับปริญญาโท สาขาวิชาวิศวกรรมวัสดุ, จัดตั้งศูนย์วิจัยและฝึกอบรมการจัดการทรัพยากรและระบบภูมิสารสนเทศ, จัดตั้งศูนย์เทคโนโลยีความปลอดภัยสำหรับอาคารและโรงงานอุตสาหกรรม
* พ.ศ. 2550
งดรับนิสิตระดับปริญญาตรี สาขาวิชาวิศวกรรมอุตสาหการ (หลักสูตรนานาชาติ) เริ่มรับนิสิตระดับปริญญาโท สาขาวิศวกรรมวัสดุ, จัดตั้งศูนย์เชี่ยวชาญเฉพาะทางแม่พิมพ์ยาง, จัดตั้งศูนย์ฝึกอบรมระบบอุตสาหกรรมอัตโนมัติ, จัดตั้งศูนย์เชี่ยวชาญเฉพาะทางยานยนต์พลังงานทางเลือก, จัดตั้งศูนย์เชี่ยวชาญเฉพาะทางระบบสมองกลฝังตัวเพื่อการเกษตร, รับโอนย้ายศูนย์วิจัยโลหะและวัสดุ จากสังกัดสถาบันวิจัย ฯ มาสังกัดในคณะวิศวกรรมศาสตร์ (ต่อมาจึงเปลี่ยนชื่อเป็น "ศูนย์นวัตกรรมวัสดุ" เมื่อวันที่ 3 มีนาคม พ.ศ. 2551)
* พ.ศ. 2551
เปิดสอนระดับปริญญาโท สาขาวิชาเทคโนโลยีสารสนเทศและการสื่อสารสำหรับระบบฝังตัว (หลักสูตรนานาชาติ-ภาคพิเศษ), จัดตั้งศูนย์นิติสารสนเทศ
* พ.ศ. 2552
ปิดศูนย์ปฏิบัติการวิจัยเทคโนโลยีทรัพยากรน้ำ
* พ.ศ. 2553
รวมหลักสูตรระดับปริญญาตรี สาขาวิชาเทคโนโลยีการบินและสาขาวิชาการจัดการการบิน ให้เป็นสาขาการจัดการเทคโนโลยีการบิน (วิทยาศาสตรบัณฑิต) เปิดสอนระดับปริญญาโท
สาขาวิชาเทคโนโลยีโครงสร้างเพื่อสิ่งแวดล้อมสรรค์สร้าง (ภาคพิเศษ)
* พ.ศ. 2554
จัดตั้งศูนย์วิจัยเพื่อความเป็นเลิศทางวิชาการด้านการบริหารจัดการภัยพิบัติ
* พ.ศ. 2555
เปิดสอนระดับปริญญาโท สาขาวิชาวิศวกรรมสิ่งแวดล้อมขั้นสูงและยั่งยืน (หลักสูตรนานาชาติ)
* พ.ศ. 2556
จัดตั้งศูนย์การจัดการวิศวกรรมและเทคโนโลยี
ปรับโครงสร้างและเปลี่ยนชื่อสถาบันค้นคว้าและพัฒนาเทคโนโลยีการผลิตทางอุตสาหกรรม เป็น ศูนย์ค้นคว้าและพัฒนาเทคโนโลยีการผลิตทางอุตสาหกรรม, จัดตั้งศูนย์วิจัยและบริการวิชาการด้านการขนส่งทางอากาศ
* พ.ศ. 2557
จัดตั้งสถานีรับสัญญาณดาวเทียมจุฬาภรณ์
จัดตั้งศูนย์ที่ปรึกษาแบบจำลองทางด้านวิศวกรรมสิ่งแวดล้อม
* พ.ศ. 2558
ยกเลิกศูนย์เชี่ยวชาญเฉพาะทางระบบสมองกลฝั่งตัวเพื่อการเกษตร
* พ.ศ. 2559
เปิดสอนระดับปริญญาโท สาขาวิชาวิศวกรรมเครื่องกล (ภาคพิเศษ), จัดตั้งศูนย์เทคโนโลยีวิศวกรรมโลจิสติกส์และการจัดการ
* พ.ศ. 2560
เปลี่ยนชื่อ หลักสูตรวิศวกรรมศาสตร์มหาบัณฑิต สาขาวิศวกรรมสิ่งแวดล้อมขั้นสูงและยั่งยืน เป็น สาขาวิศวกรรมพลังงานและทรัพยากรเพื่อความยั่งยืน (หลักสูตรนานาชาติ)
* พ.ศ. 2561
จัดตั้งศูนย์วิจัยการรับรู้จากระยะไกลเพื่อการบริหารจัดการทรัพยากรน้ำ
* พ.ศ. 2563
จัดตั้งศูนย์นวัตกรรมเทคโนโลยีองค์รวมและปัญญาประดิษฐ์, จัดตั้งศูนย์วิจัยการบำรุงรักษาซ่อมแซมโครงสร้างพิ้นฐานแห่งภูมิภาคอาเซียน
* พ.ศ. 2564
เปลี่ยนชื่อ หลักสูตรวิศวกรรมศาสตรมหาบัณฑิต สาขาวิชาเทคโนโลยีสารสนเทศและการสื่อสารสำหรับระบบฝังตัว (หลักสูตรนานาชาติ) เป็น สาขาวิชาปัญญาประดิษฐ์และอินเตอร์เน็ตของสรรพสิ่ง (หลักสูตรนานาชาติ)

## หน่วยงาน
ภาควิชา สำนัก สถาบัน และศูนย์ ภายในคณะวิศวกรรมศาสตร์ มีรายละเอียด ดังนี้

* สำนักเลขานุการ
* ภาควิชาวิศวกรรมการบินและอวกาศ
* ภาควิชาวิศวกรรมคอมพิวเตอร์
* ภาควิชาวิศวกรรมเคมี
* ภาควิชาวิศวกรรมอุตสาหการ
* ภาควิชาวิศวกรรมเครื่องกล
* ภาควิชาวิศวกรรมไฟฟ้า
* ภาควิชาวิศวกรรมวัสดุ
* ภาควิชาวิศวกรรมทรัพยากรน้ำ
* ภาควิชาวิศวกรรมสิ่งแวดล้อม
* ภาควิชาวิศวกรรมโยธา
* สาขาวิชาวิศวกรรมไฟฟ้าเครื่องกลการผลิต

* สถาบันนวัตกรรมเทคโนโลยีสารสนเทศ
* สถาบันวิศวกรรมป้องกันอัคคีภัย
* สถาบันวิศวกรรมพลังงาน
* สถาบันค้นคว้าและพัฒนาเทคโนโลยีการผลิตทางอุตสาหกรรม
* ศูนย์นวัตกรรมวัสดุ
* ศูนย์นิติสารสนเทศ
* ศูนย์พัฒนาระบบคุณภาพ
* ศูนย์คอมพิวเตอร์ทางวิศวกรรม
* ศูนย์การศึกษาการจัดการการบำรุงรักษา
* ศูนย์ฝึกอบรมระบบอุตสาหกรรมอัตโนมัติ
* ศูนย์วิจัยและพัฒนาวิศวกรรมปฐพีและฐานราก
* ศูนย์วิศวกรรมพลังงานและสิ่งแวดล้อม บางเขน
* ศูนย์เชี่ยวชาญเฉพาะทางแม่พิมพ์ผลิตภัณฑ์ยาง
* ศูนย์เชี่ยวชาญเฉพาะทางยานยนตร์พลังงานทางเลือก
* ศูนย์เชียวชาญเฉพาะทางระบบสมองกลฝังตัวเพื่อการเกษตร
* ศูนย์เทคโนโลยีความปลอดภัยสำหรับอาคารและโรงงานอุตสาหกรรม
* ศูนย์วิจัยและฝึกอบรมการจัดการทรัพยากรและระบบภูมิสารสนเทศ (RM-GIS)
* สถานีรับสัญญาณดาวเทียมจุฬาภรณ์ ศูนย์วิจัยเพื่อความเป็นเลิศทางวิชาการด้านการจัดการภัยพิบัติ

## หลักสูตร

## ทำเนียบคณบดี
* ทำเนียบผู้บริหารนับตั้งแต่เป็นโรงเรียนช่างชลประทาน กรมชลประทาน จนมาเป็นคณะวิศวกรรมศาสตร์ มหาวิทยาลัยเกษตรศาสตร์ ในปัจจุบัน

**หมายเหตุ** คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น

## อันดับและมาตรฐาน

### การจัดอันดับตามสาขาโดย ARWU, QS และ THE

ผลการจัดอันดับแยกตามสาขา ARWU Global Ranking of Academic Subjects พบว่ามหาวิทยาลัยเกษตรศาสตร์ได้รับการจัดอันดับให้ติดอันดับโลกในกลุ่ม Engineering สาขา Chemical Engineering อันดับที่ 301-400 ในปี 2018, อันดับที่ 301-400 ในปี 2019, และอันดับที่ 401-500 ในปี 2020 

ผลการจัดอันดับแยกตามสาขา QS World University Rankings by Subject พบว่าในกลุ่ม Engineering & Technology สาขา Engineering Mechanical, Aeronautical & Manufacturing มหาวิทยาลัยเกษตรศาสตร์ได้รับการจัดอันดับให้ติดอันดับโลก อันดับที่ 451-500 ในปี 2019, อันดับที่ 451-500 ในปี 2020,, อันดับที่ 451-500 ในปี 2021, และอันดับที่ 451-500 ในปี 2022 ในสาขา Engineering Chemical ได้รับการจัดอันดับให้ติดอันดับโลก อันดับที่ 351-400 ในปี 2020 อันดับที่ 351-400 ในปี 2021 และอันดับที่ 301-350 ในปี 2022 และในสาขา Electrical and Electronic Engineering ได้รับการจัดอันดับให้ติดอันดับโลก อันดับที่ 451-500 ในปี 2022

การจัดอันดับมหาวิทยาลัยโลกแยกตามสาขาโดย Times Higher Education World University Rankings by subjects พบว่ามหาวิทยาลัยเกษตรศาสตร์ได้รับการจัดอันดับในสาขาวิศวกรรมและเทคโนโลยี (Engineering and Technology) อยู่ในอันดับที่ 601-800 ในปี 2019, ในอันดับที่ 801+ ในปี 2020, และได้รับการจัดอันดับในสาขาวิศวกรรม (Engineering) ในอันดับที่ 801–1000 ในปี 2021   

### ผลการประเมินคุณภาพผลงานวิจัยเชิงวิชาการโดย สกว.

สำนักงานกองทุนสนับสนุนการวิจัย หรือ สกว. ได้ทำการประเมินคุณภาพผลงานวิจัยเชิงวิชาการในด้านวิทยาศาสตร์และเทคโนโลยีสำหรับสถาบันอุดมศึกษาในประเทศไทย โดยแยกตามสาขาวิชาต่าง ๆ ซึ่งในการประเมินครั้งที่ 2 พ.ศ. 2553 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 5 (ดีมาก) และระดับ 4 (ดี) จำนวน 2 หน่วยงาน ใน 2 สาขา คือ สาขาวิศวกรรมอุตสาหการ (Industrial Engineering) โดย**ภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์** และสาขาวิศวกรรมเคมี (Chemical Engineering) โดย**ภาควิชาวิศวกรรมเคมี คณะวิศวกรรมศาสตร์ มหาวิทยาลัยเกษตรศาสตร์** 

ต่อมาในการประเมินครั้งที่ 3 พ.ศ. 2554 ในกลุ่มสาขาวิชาวิศวกรรมศาสตร์ พบว่า คณะวิศวกรรมศาสตร์ มหาวิทยาลัยเกษตรศาสตร์ มีหน่วยงานได้รับการประเมินอยู่ในระดับ 4 (ดี) จำนวน 1 หน่วยงาน คือ สาขาวิศวกรรมระบบการผลิต โดย**ภาควิชาวิศวกรรมอุตสาหการ คณะวิศวกรรมศาสตร์ มหาวิทยาลัยเกษตรศาสตร์**

## ศิษย์เก่าดีเด่น

* สุวัจน์ ลิปตพัลลภ อดีตรองนายกรัฐมนตรี
* ภูษณ ปรีย์มาโนช อดีตรัฐมนตรีประจำสำนักนายกรัฐมนตรี
* ธีระ วงศ์สมุทร อดีตรัฐมนตรีว่าการกระทรวงเกษตรและสหกรณ์
* ธีระ สลักเพชร อดีตรัฐมนตรีว่าการกระทรวงวัฒนธรรม
* มานิต นพอมรบดี อดีตรัฐมนตรีช่วยว่าการกระทรวงสาธารณสุข
* เผ่าภูมิ โรจนสกุล รัฐมนตรีช่วยว่าการกระทรวงการคลัง ในรัฐบาลแพทองธาร ชินวัตร รองหัวหน้าพรรคเพื่อไทย
* วิฑูรย์ สิมะโชคดี ปลัดกระทรวงอุตสาหกรรม
* ชัยวัฒน์ ทองคำคูณ ปลัดกระทรวงคมนาคม
* ปราโมทย์ ไม้กลัด อดีตอธิบดีกรมชลประทาน อดีตสมาชิกวุฒิสภากรุงเทพมหานคร
* อานนท์ เหลืองบริบูรณ์ อธิบดีกรมทางหลวง 
* เทียนโชติ จงพีร์เพียร อธิบดีกรมการขนส่งทางบก
* สมบัติ ศานติจารี อดีตผู้ว่าการการไฟฟ้าฝ่ายผลิตแห่งประเทศไทย
* อดิศร เกียรติโชควิวัฒน์ อดีตผู้ว่าการการไฟฟ้าส่วนภูมิภาค
* เสริมสกุล คล้ายแก้ว อดีตผู้ว่าการการไฟฟ้าส่วนภูมิภาค
* พิพิธ พรหมสิทธิ์ อดีตผู้ว่าการการประปานครหลวง
* ชวลิต สารันต์ อดีตผู้ว่าการการประปาส่วนภูมิภาค
* ประเสริฐ อัตตะนันทน์ รองผู้ว่าการการรถไฟแห่งประเทศไทย
* วุฒิชัย กปิลกาญจน์ สมาชิกสภานิติบัญญัติแห่งชาติ พ.ศ. 2557 อธิการบดีมหาวิทยาลัยเกษตรศาสตร์
* พันธ์ศักดิ์ ศิริรัชตพงษ์ ผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
* ปรัชญา ไพศาลวิภัชพงศ์ วิศวกรในบริษัท Microsoft สำนักงานใหญ่ รัฐวอชิงตัน ประเทศสหรัฐอเมริกา
* สมชาย ฉัตรรัตนา ผู้ช่วยผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ
* เกียรติพงศ์ น้อยใจบุญ สมาชิกสภาที่ปรึกษาเศรษฐกิจและสังคมแห่งชาติ / ประธานบริษัท เอกรัฐวิศวกรรม จำกัด
* ศุภรัตน์ ศิริสุวรรณางกูร นายกสมาคมอุตสาหกรรมยานยนต์
* ชาตินัย เนาวภูต ผู้อำนวยการสำนัการโยธา กรุงเทพมหานคร
* ปรัธนา ลีลพนัง ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน)

## อ้างอิง

## แหล่งข้อมูลอื่น
* คณะวิศวกรรมศาสตร์ มหาวิทยาลัยเกษตรศาสตร์ บางเขน
* เว็บบอร์ดสำหรับผู้สนใจเข้าศึกษาต่อ 
* สมาคมนิสิตเก่าคณะวิศวกรรมศาสตร์ มหาวิทยาลัยเกษตรศาสตร์ 
* คณะวิศวกรรมศาสตร์ มหาวิทยาลัยเกษตรศาสตร์ วิทยาขตกำแพงแสน
* คณะวิศวกรรมศาสตร์ศรีราชา มหาวิทยาลัยเกษตรศาสตร์ วิทยาเขตศรีราชา 
* คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ วิทยาเขตเฉลิมพระเกียรติ 

วิศวกรรมศาสตร์
กเกษตรศาสตร์
กเกษตรศาสตร์